Chaos
Chaos er i græsk mytologi den tilstand, der var forud for den nuværende verden: "Chaos er visselig opstået først", siger Hesiod (i digtet Theogonien, ca. 700 f.v.t., og af Chaos udvikledes Kosmos. Naturfilosoffen Anaxagoras (400-tallet. f.v.t. og mange efter ham) opfattede Chaos som en udifferentieret blanding af de evige elementer og kaldte den strukturerede sammensætning af elementerne, som vi lever i, for Kosmos.